**REFERAT**

**Grænsekorenes generalforsamling 19. marts 2022**

1. Valg af dirigent

Margrethe Iversen, som konstaterede at der var indkaldt rettidigt.

1. Formandens beretning, som jo kun omfattede perioden fra sidste generalforsamling den 25. september 2021.

Vi gennemførte trods Corona vores Genforeningsarrangement med 3 koncerter.

Formanden opfordrer til at vi tager de 5 nye Genforeningssange med i repertoiret, de har været rigtig dejlige at synge.

Der er repræsentantskabsmøde i Danske Folkekor, som vi jo er en underorganisation af. Der er krise på grund af manglende frivillige. De mangler blandt andet en formand. 2 fra Grænsekorene deltager.

Formandens beretning udsendes med referatet.

Beretningen blev godkendt.

1. Ingen fra musikudvalget var til stede. Der henvises til formandens beretning.
2. Kassereren fremlagde regnskab. Genforeningsstævnet, som vi har planlagt siden 2018 med komponist, digter, professionelle musikere og alle os sangere, blev gennemført. På grund af vore mange sponsorer gav det kun et mindre underskud på trods af Corona.

Grænsekorenes regnskab for 2021 viste alt i alt et underskud på 12604,94.

Regnskabet blev godkendt.

1. Beretning fra korene.

Sydalskoret bruger udgivelserne fra Danske Folkekor aktivt. De har også afholdt deres årlige Knøs-arrangement for 17.gang. I 2021 med foredrag om den nye Højskolesangbog, fællessang, korsang og som sædvanlig masser af kage!

Alskoret har lavet små reklamevideoer om det at synge i kor.

Nordalskoret og Augustenborgkoret er fusioneret til Midt-alskoret, da det var svært at finde en dirigent.

1. Der er ikke indkommet forslag.
2. Valg af bestyrelsesmedlemmer:

Thyra Hansen, Egon Sveistrup og Niels Mortensen blev genvalgt.

Suppleanter:

Steen Carstensen og Bodil Dibbern blev genvalgt.

Revisorer blev uændret Vagn Jakobsen og Kaj Rasmussen.

1. Vi har i øjeblikket 2 ud af 3 i Musikudvalget, nemlig Hans Christian Hein og Ramonas Styra, udvalget kan suppleres ad hoc, hvis der findes en ny.
2. Fremtiden: Diskussion: Hvad gør vi, hvis der ikke er opbakning til Danske Folkekor efter den kommende repræsentantskabsmøde den 3. april.

Der er planlagt efterårsstævne, men vi ser på om det kan flyttes, da det falder sammen med et sangstævne i Sønderborg. I vore vedtægter er der mulighed for at arrangere korledertræf, det vil blive drøftet i bestyrelsen.

1. Drøftelse af de stigende bankgebyrer for korene.

Brita Bjerregaard Jensen

Referent.